Антосева плёса, Лакацец, Мілешава, Тапілы... Гэтыя словы адразу нагадаюць карэнным жыхарам вёскі Паўстынь (цэнтр сельсавета ў Слуцкім раёне) іх родныя мясціны: палі, сенажаці, лясы. Назвы такіх геаграфічных аб"ектаў аб"ядноўваюцца адным тэрмінам – мікратапонімы. Гэта адзін з самых каштоўных скарбаў беларускай мовы, які яшчэ вельмі мала вывучаны і чакае сваіх даследчыкаў.